./data/stoa0275/stoa012/stoa0275.stoa012.opp-lat1.xml
Tertullian
Deus enim, inquiunt, gestivit animam visibilem hominibusexhibere, faciendo eam corpus, quae retro invisibilis extiterit,natura nihil, nec semetipsam, videns prae impedimento carnis huius,ut etiam disceptaretur nata anima an non  Itaque animam corpuseffectam in Christo, ut eam et nascentem et morientem, et quodsit amplius, resurgentem videremus  Et hoc autem quale erat utper carnem demonstraretur anima sibi aut nobis, quae per carnemnon poterat agnosci, ut sic ostenderetur, dum id fit cui latebat,id est caro? Tenebras videlicet accepit ut lucere posset  Deniquead hoc prius retractemus an isto modo ostendenda fuerit anima,dehinc an in totum invisibilem eam retro allegent, utrum quasiincorporalem, an etiam habentem aliquod genus corporis proprii Et tamen cum invisibilem dicant, corporalem eam constituunt,habentem quod invisibile sit  Nihil enim habens invisibile quomodopotest invisibilis dici? Sed ne esse quidem potest nisi habensper quod sit  Cum autem sit, habeat necesse est aliquid per quodest  Si habet aliquid per quod est, hoc erit corpus eius  Omnequod est, corpus est sui generis  Nihil est incorporale nisi quodnon est  Habente igitur anima invisibile corpus, qui visibilem eamfacere susceperat utique dignius id eius visibile fecisset quod invisibilehabebatur, quia nec hic mendacium aut infirmitas deo competit;mendacium, si aliud animam quam quod erat demonstravit,infirmitas, si id quod erat demonstrare non valuit  Nemo ostenderevolens hominem cassidem aut personam ei inducit  Hocautem factum est animae, si in carne conversa alienam induitsuperficiem  Sed et si incorporalis anima deputetur, ut aliqua virationis occulta sit quidem anima, corpus tamen non sit, quicquidest anima, proinde impossibile deo non erat, et proposito eiuscongruentius competebat, nova aliqua corporis specie eam demonstrarequam ista communi omnium, alterius iam notitiae, ne sinecausa visibilem ex invisibili facere gestisset animam, istis scilicetquaestionibus opportunam, per carnis in illam humanae defensionem Sed non poterat Christus inter homines nisi homo videri Redde igitur Christo fidem suam, ut qui homo voluerit incedere,animam quoque humanae condicionis ostenderit, non faciens eamcarneam, sed induens eam carne